کیشب چندر سین

کیشب چندر سین () یا کیشو چندر سین ایک بنگالی ہندو فلسفی اور سماجی مصلح تھے جنہوں نے مسیحی الہیات کو ہندو افکار کے مطابق تشکیل دینے کی کوشش کی۔ 1856ء میں وہ برہمو سماج کے رکن بنے لیکن 1866ء میں اس سے علاحدہ ہو کر "برہمو سماج آف انڈیا" کے نام سے اپنا الگ راستہ منتخب کیا اور برہمو سماج بدستور مہارشی دیوندر ناتھ ٹیگور کی سربراہی (جو 1905ء میں اپنی وفات تک برہمو سماج کے صدر رہے) میں متحرک رہا۔

سنہ 1878ء میں کیشب نے اپنی نابالغ بچی کی شادی کی، ان کے پیروکاروں نے جب یہ دیکھا کہ بچوں کی شادی کے خلاف مہم چھیڑنے والا خود نکاح نابالغان میں ملوث ہے تو انہوں نے کیشب کو چھوڑ دیا۔ وہ بعد میں رام کرشن پرم ہنس سے متاثر ہوئے اور مسیحیت، ویشنو بھکتی اور ہندو اعمال سے تحریک پاکر ان سب کے مجموعے پر مشتمل ایک نیا نظام تخلیق کیا۔

ابتدائی زندگی اور تعلیم 
کیشب چندر سین 19 نومبر 1838ء کو کلکتہ کے ایک وید خانوادے میں پیدا ہوئے۔ ان کے خاندان کا آبائی وطن ہوگلی ندی کے کنارے واقع گریفا گاؤں تھا۔ ان کے دادا رام کمل سین (1783ء - 1844ء) ستی کے حامی اور معروف ہندو فعالیت پسند تھے، انہوں نے زندگی بھر رام موہن رائے کی مخالفت کی۔ کیشب جب دس برس کے تھے اس وقت ان کے والد پیارے موہن سین چلے بسے، چنانچہ ان کی پرورش ان کے چچا نے کی۔ ابتدائی تعلیم انہوں نے بنگالی پاٹھ شالا میں حاصل کی اور بعد ازاں سنہ 1845ء میں وہ ہندو کالج میں داخل ہوئے۔

ان کے پانچ لڑکے — کرونا، نرمل، پرفول، سرل اور سبرتا — اور پانچ لڑکیاں — سنیتی، ساوتری، سچارو، مونیکا اور سجاتا — تھیں۔ وہ رابندر ناتھ ٹیگور کے دوست تھے۔ ان کے بیٹے سرل سین کی بیٹی نینا دیوی معروف کلاسیکی موسیقار تھیں۔

پیشہ ورانہ زندگی 
سنہ 1855ء میں کیشب نے بچوں کے لیے ایک شبینہ اسکول کی بنیاد رکھی جو 1858ء تک جاری رہی۔ 1855ء میں وہ ایک میسونی لاج گڈوِل فریٹرنٹی کے معتمد بنے،  یہ لاج ریورنڈ چارلس ڈال اور مسیحی مبلغ ریورنڈ جیمز لانگ سے منسلک تھا۔ جیمز لانگ نے اسی سال "برٹش انڈین اسوسی ایشن" کے قیام میں کیشب کا بھرپور تعاون کیا۔ یہی وہ دور تھا جب وہ برہمو سماج کے افکار و خیالات سے متاثر ہونا شروع ہوئے۔

نیز کیشب سین 1854ء میں ایشیاٹک سوسائٹی کے سیکریٹری بھی رہے۔ بعد ازاں کچھ عرصے کے لیے وہ بنک آف بنگال میں منشی رہے لیکن ادب و فلسفہ پر اپنی زندگی وقف کرنے کے لیے انہوں نے اس ملازمت سے استعفا دے دیا اور بالآخر وہ 1859ء میں برہمو سماج میں شامل ہو گئے۔

حوالہ جات

بیرونی روابط 

 Hindu School, Kolkata – Web Site
 Cemetery of Brahmo Samaj
 Keshub Chunder Sen
 India Post page on Sen and the postage stamp released in his memory

احیائے مذہب کی حامی ہندو شخصیات
انیسویں صدی کے ہندو مذہبی رہنما
انیسویں صدی کے ہندوستانی فلسفی
برہمو شخصیات
بنگالی شخصیات
بنگالی نشاۃ ثانیہ سے منسلک شخصیات
بنگالی ہندو
بھارتی مصلحین
بھارتی ہندو روحانی گرو
پریزیڈنسی یونیورسٹی، کولکاتا کے فضلا
کلکتہ یونیورسٹی کے فضلا
کولکاتا کے اسکالر
ہندو فلاسفہ
1838ء کی پیدائشیں
1884ء کی وفیات
کامنز زمرہ جس کا ربط ویکی ڈیٹا پر ہے
نئی مذہبی تحریکوں کے بانی
بھارتی ہندو
ویکی ڈیٹا سے مطابقت رکھنے والی مختصر تفصیل
بھارتی فلسفی
مغربی بنگال کے سماجی کارکن